google/wiki40b huggingface dataset:
Yona Kosashvili

Yona Kosashvili (sündinud 3. juulil 1970 Thbilisis) on Iisraeli maletaja ja kirurg, rahvusvaheline suurmeister (1994). 
Kosashvili elab 1972. aastast Iisraelis. Ta töötab Rehovotis asuvas Kaplani Meditsiinikeskuses ortopeedia osakonna juhatajana ja professorina. 
Malesuurmeistriks sai ta 24-aastaselt 1994. aastal. Neli aastat varem sai ta FIDE-lt rahvusvahelise meistri nimetuse. 1995. aastal kuulus Kosashvili maailmas saja tugevama maletaja hulka.
Kosashvili abiellus 1999. aastal naiste malesuurmeistri Sofia Polgáriga.
Brynmawr

Brynmawr (kõmri keeles 'suur küngas') on Suurbritannias Walesis Blaenau Gwenti tervikomavalitsuses olev linn.
Brynmawr on Walesi kõige kõrgemal asuv linn. Ta paikneb merepinnast 380–460 m kõrgusel.
Kaua aega oli Brynmawri kohal väike küla nimega Gwaun Helygen (tänapäeva kõmri keeles Cors Helygen), mis tähendab 'pajusoo'. See kuulus kunagisse Brecknockshire maakonda, mis likvideeriti 1974. Sellest lõuna pool asub Nantyglo (see kohanimi tähendab 'söeoja'), kuhu 19. sajandi esimesel poolel rajati musta metallurgia ettevõte. Kui seda laiendama hakati, polnud Nantyglos enam uutele töötajatele kohta ja osa neist asus elama Brynmawri. See tõi kaasa Brynmawri õitsengu ja muutis ta linnaks. 19. sajandi keskel avati Brymawris raudteejaam. 20. sajandi teisel poolel Walesi kaevandused ammendusid ja 1957 raudteejaam suleti. 1980 muudeti viimane lähikonnas olev kaevandus Suure Augu riiklikuks kivisöemuuseumiks.
Brynmawris elas Suurbritannia 2001. aasta rahvaloenduse põhjal 5599 inimest. Mingil määral oskas kõmri keelt 5,75% 16–65-aastastest inimestest, mis on Walesi kohta suhteliselt vähe, aga laste seas (3–15-aastased) oli see näitaja palju kõrgem (30,54%). Sel ajal asus Brynmawris kõmrikeelne algkool, kus õppis 310 last. 2010 kolis kool teisel pool Nantyglot asuvasse Blainasse, kuhu valmis uus koolihoone.
1893 valmis Brynmawri turuhoone. Hiljem muudeti see kinoks. Kino tegutseb tänapäevani ja selles on praegu 350 kohta. Brynmawri turuhoone on Walesi kõige kauem pidevalt kinona kasutatud hoone. Ühtlasi kasutatakse seda teatrina, kus esineb näiteks kohalik amatöörooperiühing.
Aastal 2001 lammutati sõjajärgse Suurbritannia üks esimesi uusi tehasehooneid Brynmawri kautšukitehas.
2007 avati Brynmawri lähedal kõigest 22 ha suurune Nant y Wauni pargi nimeline looduskaitseala. Selles leidub rohumaasid ja veekogusid, samuti laukaid. Seal on piknikuala ja väliklass ning tegutseb õngitsemisklubi.
Matthew Perry

Elulugu

Matthew sündis USA Massachusettsi osariigis Williamstownis. Tema isa oli ameeriklasest näitleja John Bennett Perry, ema aga kanadalanna Suzanne Morrison. Vanemad lahutasid enne tema esimest sünnipäeva ja ta kolis emaga Ottawasse Kanadasse.
Noorena oli ta lootustandev tennisist, kuid kui ta 15-aastaselt USA-sse isa juurde kolis, otsustas ta tennisest loobuda ja saada näitlejaks.

Isiklikku

Perryl oli armusuhe Julia Robertsiga, kui too mängis episoodilist rolli telesarjas "Sõbrad". Tal on olnud suhe Heather Grahamiga. Seltskonnaajakirjandus on teda korduvalt paari pannud tema sõbra Jennifer Anistoniga, kellega ta mängis koos telesarjas "Sõbrad". Ajakirjandus on rääkinud ka tema armusuhetest Jennifer Capriati, Claire Forlani, Kristin Davise, Meg Ryani ja Lauren Grahamiga. Alates 2006. aastast on tema elukaaslane Lizzy Caplan.
Pararhabdophis

Levila

Neid madusid võib kohata  Lào Cai provintsis Vietnamis.
Teodor Ussisoo

Teodor Ussisoo (ka Theodor; kuni 1906 Uusmann; 27. veebruar 1878 Paide – 26. september 1959 Tallinn) oli eesti pedagoog, mööblimeister, sisearhitekt ja sporditegelane.

Haridus

Teodor Ussisoo õppis aastatel 1892–1898 Tallinna linnakoolis ja raudteekoolis. Ta lõpetas 1909. aastal Leipzigi puutöökooli ja 1913. aastal Kötheni Tehnilise Kunsttööstuskooli sisearhitektina. Hiljem õppis kaugõppe teel Odessa professorilt Kossodolt kalligraafiat ning sooritas 1911. aastal Tallinnas joonistus- ja kalligraafiaõpetaja kutseeksami.

Elukäik

Aastatel 1912–1922 töötas Teodor Ussisoo õpetajana Tallinna Kunsttööstuskoolis, 1912–1929 erinevates kesk- ja ametikoolides. Ta oli 1922–1941 Riigi Tööstuskooli ja 1924–1940 samaaegselt ka Riigi Tööstusõpilaste Kooli juhataja ning 1932–1939 Tallinna tööoskusameti esimees.
Ta arreteeriti 1949. aastal. Oli Krasnojarski krais vangilaagrites, vabanes 1956.

Looming

Ussisoo osales Eesti Kunstiseltsi tegevuses ning valiti 1923. aastal Rootsi Käsitööühingu liikmeks.
Ta kirjutas mitu tehnika-, puutöö- ja kirjakunstiõpikut ja käsiraamatut.
Ta kujundas muu hulgas Eesti Vabariigi esimesed, 1919. aastal käibele võetud 50-pennised ning 1-, 3-, 5- ja 25-margased rahatähed. Ta kujundas ka postmarke.

Isiklikku

Tema poeg oli entsüklopedist ja tõlkija Uno Ussisoo.
Teodor Ussisoo oli aktiivne tervisesportlane ja spordi populariseerija õpilaste hulgas. Ta oli Tallinna Jalgrattasõitjate Seltsi Kalev üks asutajaliikmeid.
Phaidon

Teksti tõlge

57a
Echekrates: Kas sa, Phaidon, olid ise Sokratesega koos tol päeval, mil ta vanglas mürki jõi, või kuulsid sa sellest kellegi teise käest? 
Phaidon: Olin ise, Echekrates. 
Echekrates: Mida see mees siis ütles, enne kui ta suri? Ja milline oli tema elu lõpp? Ma kuulaksin heameelega. Ja praegu ei käi keegi phleiuslastest enam Ateenas, ja sealt pole ammu käinud ükski võõras, 
57 b
kes oleks osanud selle asja kohta midagi kindlat teatada peale selle, et ta jõi mürki ja suri; midagi muud pole neil öelda olnud.
Phaidon: Kas te pole kuulnud isegi kohtuistungist ja sellest, kuidas see toimus?
Echekrates: Sellest on meile räägitud, ja me imestasime, miks ta suri nii palju hiljem, kuigi istung toimus palju varem. Milles siis asi oli, Phaidon?
ManPower 4

Eurovisiooni lauluvõistlus

Ansambel valiti 12. märtsil 2010 Eestit esindama 2010. aasta Eurovisiooni lauluvõistlusel Oslo. Eesti laulu 2010 finaalis esitati laul "Siren", koos Malcolm Lincoln. Poolfinaalis 24. mail saavutati 14. koht.
Amplorhinus

Levila

Neid madusid võib kohata Lõuna-Aafrikas, Zimbabwes ja Mosambiigis.
Fayette'i maakond (Alabama)

Ajalugu

Maakond moodustati 1824. aastal.

Rahvastik

Elanike arv oli 2010. aasta rahvaloenduse järgi 17 241.
25. strategeem

25. strategeem 36 strategeemist on "varasta talad, asenda toed".
Formalism, võltssildid. (Asenda talad kõdunutega).
Sighișoara Veneetsia maja

Veneetsia maja (rumeenia keeles: Casa Venețiană) on hoone Rumeenias Sighișoaras, mis sai oma nime akende kujunduse järgi, mis jäljendavad Veneetsia stiili. Hoone valmis 16. sajandil. Legend räägib, et Sighișoara linnapea armus Veneetsia neidu, kelle ta tõi Sighișoarasse. Nad olid õnnelikud, kuid naine tundis oma kodulinna järele suurt igatsust. See ajendas linnapead laskma hoone Veneetsia stiilis ümber ehitada.
Octave Mirbeau

Octave Mirbeau [okt'av mirb'o] (16. veebruar 1848 – 16. veebruar 1917) oli prantsuse proosakirjanik ja kriitik. Eriti on tuntud tema realistlik romaan Le Journal d'une femme de chambre (Toaneitsi päevik). Kaitses ta inimõigusi (Dreyfusi afäär).
Matti Helminen

Matti Olavi Helminen (14. oktoober 1931 Helsingi – 9. oktoober 2015 Hyvinkää) oli Soome zooloog, looduskaitsetegelane ning Eesti-Soome koostöö edendaja. 
Ta oli Soome Metsaameti (Metsähallitus) Loodusteenuste, mis on Soome kaitsealade valitseja, looja ja esimene juhataja. Tema ametisoleku ajal asutati Soomes 19 uut rahvusparki.
Ta oli ka tuntud looduse ja looduskaitse populariseerija, olles 1975–2007 populaarses Soome televisiooni- ja raadiosaates "Luontoilta" zooloogiaekspert.
Matti Helminen avastas esimesena Soomes, et merikotkaste arvukus väheneb keskkonnamürkide tõttu.

Eesti-Soome koostöö

Ta oli Eesti ja Soome looduskaitsekoostöö üks eestvedajaist kaitsealade vahel, pannes rõhku looduskaitsjate isiklikele kontaktidele ning looduskaitsemõtte vahendamisele. Tänu Matti Helmineni aktiivsele tegevusele sai Lahemaa rahvuspargist 1989. aastal EUROPARCi (Euroopa Loodus- ja Rahvusparkide Föderatsioon) liige. 
Matti Helminen oli esimese Matsalu Loodusfilmide Festivali žürii liige (2003).
Leipuri

Leipuri, ka leiseil (holl lijzeil), raapurje kõrvale juurdevõetav nelinurkne lisapuri. Leipurje kasutati 19. sajandil peamiselt klipritel pooltagant- ja taganttuule korral. Leipurjed kinnitati fokk- ja grootmasti raadelt väljanihutatavate peelte külge. Fokk - või grootleipuri paiknes vastavalt fokk- või grootpurje kõrval, marssleipuri asetses ühekordse marsspurje või topelt-marsspurjede kõrval, praamleipuri paiknes praampurje kõrval.
M10 Wolverine

Areng

USA poliitika tankisõjas oli kasutada ainult tankihävitajaid ja mitte tanke vastase soomusväe vastu. Tankihävitajate roll oli kiiresti reageerida vastase välksõja taktikale. See tekitas nõudmise kiire ja hea soomusega tankihävitaja järgi.

Tootmine

Erinevalt tavalistest tankihävitajatest, millel on suurtükk tanki kere sees, oli M10 pealtpoolt avatud, kaldus soomusega torniga, mis kandis 3-tollist suurtükki. Lisaks tõsteti M4A2 kere esisoomuse kaldenurka, andes tankihävitajale parema esisoomuse ja suurema mürsupõrkamisvõimaluse. Tootmistehas oli General Motors Fisher Tank arsenal Michiganis, kus toodeti 4993 M10 ning Ford Motors, kus toodeti 1028. Kui algul oli M10-nel kasutuses 76-mm suurtükk, siis hiljem vahetati see välja 90-mm suurtüki vastu, kuna vastaste uute Tiigrite ja Pantrite soomused olid tugevamad kui eelmistel tankidel. M79 mürsk võis läbida kolm tolli soomust 1000 jala kauguselt 30 kraadise nurga alt.
Māra Zālīte

Māra Zālīte (sündinud 18. veebruaril 1952) on läti luuletaja ja näitekirjanik ning ühiskonnategelane. Ta on olnud alates laulvast revolutsioonist üks Läti kultuurielu suurimaid autoriteete.

Looming

Māra Zālīte luulet avaldati esimest korda 1971. aastal Tukumsi rajooni ajalehes. Ta on kirjutanud laulutekste, oratooriumite tekste ning libretosid selliste läti heliloojate loomingule nagu Raimonds Pauls, Zigmars Liepiņš, Jānis Lūsēns, Pēteris Vasks jt. Tema teoseid on tõlgitud inglise, vene, rootsi, saksa, prantsuse, leedu, eesti, tšehhi, bulgaaria, valgevene, ukraina, gruusia, kasahhi, kirgiisi, moldaavia, türkmeeni ja itaalia keelde.
Mets-vareskold

Kasutus

Mets-vareskolla eostest valmistatakse pulbrit haavade raviks. 
Mets-vareskold on Eestis III kaitsekategooria all, tema korjamine on keelatud.
Dartmouth College

Dartmouth College on 1769. aastal asutatud eraülikool Ameerika Ühendriikides Hanoveris New Hampshire'i osariigis. See kuulub USA prestiižsete ülikoolide organisatsiooni Ivy League. 
Ülikoolis on vabade kunstide kolledž, Dartmouthi meditsiinikool, Thayeri insenerikool, Tucki ärikool ning 19 õppekava kunstide ja loodusteaduste alal. See on üks üheksast koloniaalkolledžist, mis asutati enne Ameerika revolutsiooni, registreerituna nimega "Trustees of Dartmouth College". 5987 üliõpilasega, kellest 4196 on kraadiõppurid, on Dartmouth Ivy League'i väikseim ülikool. See on ka üks seitsmest kõrgkoolist maailmas, mis ei sea kooli astumisel varalisi piiranguid, kuid samal ajal pakub täit rahalist toetust kõigile, sealhulgas rahvusvahelistele üliõpilastele.
Dartmouth College'i asutas 1769. aastal kongregatsionistlik vaimulik Eleazar Wheelock. Pärast pikka võitlust rahaliste ja poliitiliste raskustega kerkis Dartmouth 20. sajandi algul suhtelisest tundmatusest esile. Dartmouthi vilistlased alates kodusõjaeelsest Ameerika poliitikust Daniel Websterist kuni paljude 19. ja 20. sajandi annetajateni on tuntud toetuse poolest oma ülikoolile.
Dartmouth asub maal, 1,1 km² suuruses linnakus New Hampshire'is Connecticuti jõe ülemjooksul. Kolledži eraldatusega arvestades on osalus spordis ja korporatsioonielu tihe. Dartmouthi 34 spordivõistkonda võistlevad Ivy League'i raames NCAA (Rahvusliku Ülikoolispordi Assotsiatsiooni) I divisjonis.

Õppejõud

Dartmouth College'i õppejõuna on töötanud Tallinnas sündinud geštaltpsühholoog Wolfgang Köhler.
Buda palee

Buda palee (ungari keeles Budavári Palota, saksa keeles Burgpalast) on kunagiste ungari kuningate paleekompleks Budapesti ajaloolises Buda kindluslinnakus. Tänapäeval tegutsevad palees Ungari Rahvusgalerii ja Budapesti Ajaloomuuseum.

Ajalugu

Praegusel asukohal tarindati varajane kindlus 1265. aastaks. Tänapäevane suursugune barokkpalee ehitati aastatel 1749–1769, mida nimetati kuninglikuks paleeks (ungari Királyi-palota) või kuninglikuks lossiks (ungari Királyi Vár, saksa Königliche Burg).
Nordecki mõis

Nordecki mõis (Nordeķu muiža, ka Grāves muiža, Fridriha muiža, Fogela muiža või Reima muiža) oli mõis Lätis Riia linnas Iļģuciemsi asumis. Mõisa peahoone asub aadressil Buļļu ielā 16. Saksa keeles Nordeckshof.
Nordecki mõis rajati XVI sajandil, esimest korda mainitakse seda aastal 1576, mil seda rüüstasid rootsi päritolu piraadid. Varaseim nimetus oli Grāves muiža. Hilisemad omanikud on olnud Witted. XVII sajandil sai mõisa omanikuks Riia bürgermeister Witte von Nordeck, Nordeckide kätte jäi mõis aastani 1769. Aastal 1783 omandasid mõisa taas Graved, kes ostsid selle von Grottedelt. Seejärel olid mõisa omanikeks Vogelid, aastast 1852 Dubeltid ja aastast 1857 Blumenbachid. Aastast 1866 kuni aastani 1940 kuulus mõis Reimide perele.
Mõisa puidust peahoone ehitati XVII ja XIX sajandi vahetusel. Säilinud on veel kaks mõisakompleksi kuulunud hoonet, mis on ehitatud hilisemal ajal. Üks neist on aastal 1910 püstitatud uus elumaja, mis oli kasutusel ka katlamajana, teine pargis asuv kivist paviljon.
Mõisal on läbi aegade olnud mitmeid kõrvalhooneid. Mõisakompleks sai alguse XVII sajandil. Aastal 1797 rajati mõisa juurde paberivabrik, mis tegutses aastani 1808. Aastal 1852 oli mõisakompleksis 17 hoonet, mõisale kuulus ka kaks kõrtsi. Aastal 1879 ehitati mõisa juurde heebrea palvemaja, aastal 1909 veetorn. Aastal 1968 kavandati Buļļu ielā laiendamist, sellega seoses lammutati suurem osa mõisale kuulunud hoonetest, mis olid selleks ajaks halvas seisukorras.
Mõisa juures oli ka väike, 3,6 hektari suurune inglise park, mis on Iļģuciemsi tähtsaim haljasala. Pargis kasvavad suured tammed, läänepärnad, Serbia kuused, vahtrad, Siberi seedermännid ja mägimännid.
Komandandi aed

Komandandi aed on haljasala Tallinna kesklinnas Toompea nõlval, Komandandi tee ja Lühikese jala vahel, mis piirneb idaosas Tallinna linnamüüriga, mille taha jääb teine haljasala Taani kuninga aed. 
Linnamüürist jäävad Komandandi aia äärde Kiek in de Kök, Neitsitorn ja Tallitorn. Komandandi aia pindala on ligikaudu 1,2 ha.
Haljasala rajati 1820. aastail, algselt oli aia kirdeosas viljapuuaed. 1864. aastast kuni 20. sajandi alguseni oli aed Tallinna Toompea Kaarli koguduse valduses.
Park on nime saanud selle lääneküljel Toompea tänava ja Komandandi tee nurgal asuva Tallinna komandandimaja järgi.
Rem Vjahhirev

Rem Vjahhirev (vene Рем Иванович Вяхирев; 23. august 1934 Samara oblast – 11. veebruar 2013 Moskva oblast) oli vene ja nõukogude riigitegelane ja ettevõtja, endine Gazpromi juht.
Tema hüüdnimi oli “Venemaa gaasikuningas”.

Elulugu

Aastal 1956 lõpetas ta Samara Riikliku Tehnikaülikooli. Seejärel töötas ta 15 aastat ettevõttes Samaraneftegaz.
1971. aastal määrati ta ettevõtte Orenburggazdobõtša juhatajaks.
1973. aastal tutvus Vjahhirev tollase Orenburgi gaasitöötlustehase direktori Viktor Tšernomõrdiniga, kes mängis olulist rolli tema edasises karjääris.
Aastatel 1983–1985 oli Vjahhirev ettevõtte Tjumengazprom juhataja, samal ajal ka NSV Liidu gaasitööstusministri asetäitja, 1985. aastast ministri esimene asetäitja.
Peagi loodi ministeeriumi baasil riiklik gaasikontsern Gazprom, mille juhatuse esimees oli Tšernomõrdin ja Vjahhirev tema esimene asetäitja.

Gazprom

1992. aastal, kui Tšernomõrdin läks tööle Vene Föderatsiooni valitsusse, sai Vjahhirev Gazpromi juhatuse esimeheks. Kuni 1996. aastani oli ta ka selle kontserni direktorite nõukogu esimees.
1996 määrati ta Siberi naftafirma Sibneft direktorite nõukogu esimeheks.
Riigi suurima ja rikkaima firma Gazpromi juhina oli tal tohutu mõju ka Venemaa poliitikas.
Pärast vahepeal peaministriks tõusnud Tšernomõrdini tagasiastumist 1998. aastal Vjahhirevi mõju poliitikale vähenes. Hakati rääkima ka kõikvõimsa “gaasikuninga” enda tagasiastumisest. Pärast Vladimir Putini võimuletulekut nõrgenes tema positsioon veelgi ning aastal 2001 läks ta erru.
Erinevalt mõnest teisest Gazpromi kunagisest juhist Vjahhirevile mingeid süüdistusi ei esitatud.
Aastal 2004 oli Vjahhirev viimast korda Venemaa rikkaimate inimeste edetabelis, kus tema varanduseks hinnati 1,3 miljardit USA dollarit.
Vjahhirevi matusel osales peaminister Dmitri Medvedev ja teised valitsuse liikmed.
Göteröd

Göteröd on umbes 50 hektari suurune suvilapiirkond Rootsis Västra Götalandi läänis Tanumi vallas Grebbestadist mõni kilomeeter lõuna pool mere lähedal.
Suvilaid hakati ehitama 1970ndatel. Seal on praegu umbes 30 suvilat.
Järvselja raamatukogu

Järvselja raamatukogu on raamatukogu Tartu maakonnas Kastre vallas Järvselja külas. Raamatukoguhoidja on Ene Runtel.
Lõo vald

Lõo vald (saksa keeles Leo) oli vald Saaremaal Anseküla kihelkonnas. Vald eksisteeris 1866–1891 ja siis liideti see vald Abruka vallaga.
Sumqayıti Riiklik Ülikool

Sumqayıti Riiklik Ülikool (aserbaidžaani keeles Sumqayıt Dövlət Universiteti) on ülikool Aserbaidžaanis Sumqayıtis.
Ülikool asutati 1961.
Ülikoolis õpib üle 4000 üliõpilase.
Aseskeem

Aseskeem ehk ekvivalentskeem on elektriliste ja elektroonsete komponentide puhul kasutatav skeem, mida kasutatakse skeemitehnilise projekteerimise ja elektriliste omaduste analüüsi juures, milles on põhilisele komponendile lisaks sisse viidud mitmesuguste füüsikaliste nähtuste toimet arvesse võtvad täiendavad elemendid.
Tüüpilisteks aseskeemi näideteks on induktiivpooli ja kondensaatori aseskeemid.
Induktiivpooli puhul lisandub lihtsaimas aseskeemis induktiivsusele L temaga järjestikku jääv pooli aktiivtakistus r. Kõrgemate sageduste jaoks lisandub täiendava komponendina pooli konstruktiivset mahtuvust arvestav paralleelne mahtuvus Cₚ.
Kondensaatorite puhul lisandub aseskeemi täiendava komponendina dieletrilist kadu arvestav paralleeltakistus Rₚ. Mõnel juhul tuleb arvesse hoopis läbi dielektriku toimuvat leket arvestav paralleelne lekketakistus.
Keerukamad on aktiivsete analoogelementide aseskeemid (transistor lineaarses režiimis, operatsioonvõimendi lineaarses režiimis).
Väga keerukad on bioloogiliste objektide aseskeemid (vt. elektriline bioimpedants).
Belli maakond

Ajalugu

Belli maakond moodustati 1850. aastal Milami maakonna osast. Maakond sai nime 3. Texase kuberneri Peter Hansborough Belli järgi.
Porteri maakond

Ajalugu

Maakond moodustati 7. veebruaril 1835.
Aivar Mäe

Aivar Mäe (sündinud 12. mail 1960) on eesti muusik, koorijuht ja teatrijuht. 
Arsise kellade ansambli dirigent ja kunstiline juht. Muusikahariduse omandas Tallinna Muusikakeskkoolis ning Tallinna Konservatooriumis (praegune Eesti Muusikaakadeemia), kus õppis professor Ants Söödi juures dirigeerimist. Ta on juhatanud mitmeid koore nii Eestis kui ka välismaal: Rootsis ja USAs, esinenud koorimuusika seminaridel, olnud rahvusvaheliste koorifestivalide eestvedajaks. 1991. aastal viibis Aivar Mäe Ameerika Ühendriikides pool aastat, täiendades end Portlandi ülikoolis professor Bruce Browne'i juures. 2000. aastast alates on ta olnud Eesti Kontserdi direktor ja aastast 2004 Vanemuise teatrijuht.
17. novembril 2008 valis Rahvusooper Estonia nõukogu Aivar Mäe rahvusooperi uueks peadirektoriks. Tema volitused algasid 1. septembril 2009.
Kuulus ansambel Vitamiin koosseisu - vokaal, akustiline kitarr.

Isiklikku

Tema poeg on laulja Mikk Mäe.
Hakk (heinakoristus)

Hakk on püsti asetatud viljavihkude kuhilas põllul. Põhjaeesti murdes nimetati hakki hakkjalg, kirderanniku murdes viisik.
Enamasti pandi hakkidesse rukist, harvem ka suvivilja.
Kuni 25 rukkivihust laoti koonuskujuline kuhil, mille keskmes oli kolm üksteisele toetuvat vihku (jalavihku). Vihud pandi hakki ladvaga ülespoole. Vihma eest kaitsmiseks pandi kuhja tippu suurem peavihk, tüveosaga ülespoole. Mõnikord jäeti rukkihakk ka katteta. 
Eestis pandi rukist hakkidesse 20. sajandi keskpaigani, mil kasutusele tulid kombainid.
Pakiautomaat

Pakiautomaat on automaat postipakkide saatmiseks ja vastuvõtmiseks.
Eestis on pakiautomaatide võrk Itella SmartPOST-il, Omnival, DPD-l ja Cleveronil. Cleveron toodab ise ka pakiautomaate.
Kaeluskotkas

Kaeluskotkas (Gyps fulvus) on haugaslaste sugukonda kuuluv lind.
Eestis on ta eksikülaline.
Cleveland Eaton

Cleveland Eaton (sündinud 31. augustil 1939 Fairfieldis, Alabama osariigis) on USA džässmuusik ja kontrabassimängija. Ta on mänginud Ramsey Lewis`e trios ning hiljem ka ülituntud Count Basie orkestris. Tema emotsionaalne mängustiil on toonud talle suure menukuse. Lisaks džässile mängib Cleveland Eaton veel ka funk`i.
Väino Laes

Väino Laes (sündinud 26. septembril 1951 Jõhvis) on eesti näitleja.
Ta lõpetas aastal 1970 Kingissepa 1. Keskkooli ja aastal 1974 Tallinna Riikliku Konservatooriumi lavakunstikateedri.
Ta töötas aastatel 1974–1978 Tallinnfilmis lavastaja assistendina, 1978–1989 Rakvere Teatris, 1989–1995 Draamateatris, aastast 1995 Vanalinnastuudios ja seejärel Vana Baskini Teatris.

Isiklikku

Tema elukaaslane on Erika Kaljusaar.
Soome jalgpallikoondis

Kohtumised Eesti koondisega

Eesti jalgpallikoondis on Soomega kohtunud 35 korda (seisuga märts 2019). Soome oli 1. FIFA liikmesriik, kellega Eesti koondis ametliku kohtumise pidas.
G. Plehhanovi nimeline Venemaa Majandusülikool

G. Plehhanovi nimeline Venemaa Majandusülikool (vene Российский экономический университет имени Г. В. Плеханова) on üks Venemaa suurimaid ja  vanim majandusharidust andev kõrgkool (ülikool) asukohaga Moskvas. Ülikool on nimetatud vene revolutsioonitegelase Georgi Plehhanovi järgi.
Aastast 2008 on ülikooli rektor Viktor Grišin.
Ülikoolis õpib 16 401 õpilast (2013)

Ajalugu

Kõrgkooli ajalugu ulatub aastasse 1903, kui avati Kõrgemad Kommertskursused (vene Высшие коммерческие курсы). 19. veebruar 1907 avati pärast kursuste ümberorganiseerimisi Moskva Kommertsinstituut (vene Московский коммерческий институт).
Pärast 1919 nimetati kool ümber K. Marxi nimeliseks Moskva Rahvamajanduse Instituudiks (vene Московский институт народного хозяйства (МИНХ) имени Карла Маркса).
1991 nimetati kool ümber G. Plehhanovi nimeliseks Venemaa Majandusakadeemiaks (vene Российская экономическая академия имени Г. В. Плеханова).
Väike-Kareda – Köisi vald

Väike-Kareda – Köisi vald (saksa keeles Essensberg-Keis) oli vald Järvamaal Peetri kihelkonnas. Vald eksisteeris 1866–1892 ja siis liideti see vald Koigi vallaga.
Aablaht

Aablaht on Kolga lahe siselaht, mis asub Juminda poolsaare läänerannal, Kiiu-Aabla ja Kolga-Aabla küla vahel. Lahte suubub Aabla oja.
Heinrich (Fürstenberg)

Heinrich Maximilian Egon Karl Joachim Paul Felix Konrad Hubertus Eusebius Leo Maria Wilhelm Friedrich Alexius Martin (Heinrich Maximilian Egon Karl Joachim Paul Felix Konrad Hubertus Eusebius Leo Maria Wilhelm Friedrich Alexius Martin Prinz zu Fürstenberg, sündinud 17. juulil 1950 Schloß Heiligenbergis) on Fürstenbergi titulaarne vürst alates 9. juulist 2002.
August Konstantin Hörschelmann

August Konstantin Hörschelmann ka August Konstantin Heinrich ja Hoerschelmann (12. september 1842 Martna – 8. juuli 1913 Nõmme) oli Eestimaa vaimulik.
Õppis Tallinna toomkoolis 1857–1862, Tartu Ülikooli usuteaduskonnas aastatel 1862–1866. Pärast ülikooli lõpetamist töötas koduõpetajana. Õpetajaks ordineeriti 30. augustil 1870.
Töötas 1870–1886 Karuse Margareeta koguduse õpetajana(valiti ametisse 29. juulil 1870). Saadeti 3. veebruaril 1878 Bukaresti, et ta osaleks vaimulikuna Vene-Türgi sõjas. Kuid ta haigestus tüüfusesse ja saadeti sama aasta mais koju tagasi.
14. oktoobril 1885 kutsuti August Konstantin Hörschelmann Hageri Lambertuse koguduse õpetajaks. Hageri õpetajaks ta introdutseeriti ta 2. veebruaril 1886. Tema eestvedamisel hakati ehitama uut kirikuhoonet. Kuna ta oli venestusvastane ja keelas rahval vene usku minemast, siis saadeti ta aastal 1892 kubermangust välja.
Siis oli ta Oranienbaumis luterlik pastor. Aastal 1897 kutsuti ta Haapsalu koguduse õpetajaks, kuid haiguse tõttu läks emerituuri. Pidas siiski vahetevahel teenistusi.

Isiklikku

Isa oli Martna pastor Otto August Leopold Hörschelmann, vend Alexander Anton Hörschelmann oli enne August Konstantini Hageri koguduse pastoriks, vend Johannes Eduard Hörschelmann oli Martna-, Moskva eesti- Narva Jaani- ja Jamburgi koguduste pastor.